open-index/open-wikipedia-markdown huggingface dataset:
Ariqtoğ

**Ariqtoğ** () on matala vuoristo Tadžikistanissa Vaxšin laaksossa Oqtoğin itäpuolella. Sen pituus pohjoisesta etelään on noin 70 kilometriä. Vuorten keskikorkeus on 1&nbsp;000–1&nbsp;200 metriä ja korkein kohta 1&nbsp;642 metriä.

Hiekkakivestä, konglomeraatista, savesta ja kalkkikivestä muodostuneet vuoret ovat muodoltaan pyöristyneitä. Niillä kasvaa aavikkokasvillisuutta, pistaaseja, orapihlajia ja mantelipuita. Aluetta käytetään talvi- ja kevätlaitumena.

## Lähteet
Willem Kersseboom

**Willem Kersseboom** (1691 Oudewater, Alankomaat – 1771 Haag, Alankomaat) oli hollantilainen tilastotieteilijä. Hän  julkaisi kirjoituksia, joissa hän muun muassa esitti 1742) ensimmäisen, elinkorkohallinnon kirjoihin perustuvan kuolleisuusilaston.

## Lähteet

## Aiheesta muualla
Robert von Keudell

**Robert von Keudell** (1825–1903) oli saksalainen diplomaatti. Hän siirtyi 1803 hallinnolliselta virka-uralta ulkoasiainministeriöön ja sai Otto von Bismarckin luottamuksen. Hän oli lähettiläänä 1871–1873 Konstantinopolissa, 1873–1887 Roomassa. Hänen on sanottu vaikuttaneen Saksan, Itävalta-Unkarin ja Italian välisen kolmiliiton syntymiseen, mutta kun ratkaisevat neuvottelut kolmiliiton solmimisesta käytiin vuonna 1882, hän ei ollut mukana, ja myös jatkoneuvottelut käytiin ilman hänen osallistumistaan. Vuosina 1888–1893 hän oli jäsenenä Preussin maapäivillä, vuosina 1871–1872 ja 1890–1893 Saksan valtiopäivillä. Hän julkaisi muistelmat *Fürst und Fürstin Bismarck, Erinnerungen aus den Jahren 1846-72*

## Lähteet

## Aiheesta muualla
Kristian Augusts gate

**Kristian Augusts gate** on Oslon ydinkeskustassa sijaitseva katu, joka ulottuu C. J. Hambors plassilta St. Olavs gatelle. Sieltä katulinjaus jatkuu eteenpäin Tullins gatena. Katu on nimetty Ruotsin lyhytaikaisen kruununprinssi Kaarle Augustin mukaan, jonka alkuperäinen nimi oli Christian August.
## Kuvia

Kristian Augusts gate 5.jpg|Kristian Augusts gate 5: Alun perin tyttökouluksi valmistunut rakennus vuodelta 1872 (Hans Kaas). Sittemmin talossa on ollut liiketoimintaa.
Kristian Augusts gate 7A.jpg|Kristian Augusts gate 7A: vuonna 1855 valmistuneessa talossa toimii Norjan WWF.
Kristian Augusts gate 9.jpg|Kristian Augusts gate 9: Juristenes Hus (1988). Talossa on muun muassa Norges Juristforbundin pääkonttori.
Kristian Augusts gate 10.jpg|Kristian Augusts gate 10: talossa on toiminut kirjankustantamoita. Vuonna 1982 rakennuksen neljäs kerros tuhoutui tulipalossa, jota pidettiin tuhopolttona.
Kristian Augusts gate 11.jpg|Kristian Augusts gate 11:n klassisistinen julkisivu on vuodelta 1926.
Kristian Augusts gate 15–17 (2022).jpg|Kristian Augusts gate 15–17: Oslon yliopiston juridisen tiedekunnan uudisrakennus Domus Juridica avattiin vuonna 2020.
Kristian Augusts gate 21 (II).jpg|Kristian Augusts gate 21: vuonna 1856 rakennusmestari Thøger Binneballen asuintaloksi valmistuneessa rakennuksessa toimi vuosina 1899–2012 Otto Treiderin kauppaopisto.
Kristian Augusts gate 23 (2025).jpg|Kristian Augusts gate 23: entinen Norjan työnantajaliiton (Næringslivets Hovedorganisasjonin edeltäjä) pääkonttori vuodelta 1950, nykyisin toimistotiloja.

## Lähteet

## Aiheesta muualla
Huulikalat (lahko)

**Huulikalat** (Labriformes) on viuhkaeväisiin kuuluva kalalahko. Lahkon lajeja tavataan kaikista valtameristä.

## Taksonomia ja anatomia
Huulikalojen luokittelu on muuttunut runsaasti 2000-luvun aikana. Vanhimmissa luokituksissa ne on luettu kuuluviksi ahvenkaloihin. Sen jälkeen, kun se erotettiin omaksi lahkokseen, on lahkoon kuuluvien heimojen määrässä ja luokituksessa ollut huomattavia muutoksia. Nykyään lahkoon luetaan kuuluvaksi kaksi alalahkoa, yhteensä seitsemän heimoa ja 887 lajia. Alalahkoon huulikalat kuuluvat huulikalojen ja skorpioniahventen heimot, joskin huulikalat jaetaan joissain lähteissä useammiksi heimoiksi. Tähystäjäkalojen alalahkon muodostavat hieta-ahventen, nuoliaisahventen, taivaantähystäjien, tuulenkalojen ja tähystäjien heimot.

Monille huulikaloille tyypillisiä piirteitä ovat pitkänomainen ruumiinmuoto, joka vaihtelee sukkulamaisesta nelikulmaiseen, pyöreähköt evät ja useilla lajeilla yhteenkasvaneet hampaat. Erityisesti huulikalojen heimon lajit ovat värikkäitä. Monet huulikalojen lahkon lajeista voivat vaihtaa sukupuoltaan.

## Levinneisyys ja elintavat
Huulikalojen lahkon lajeja tavataan niin Atlantista, Intian valtamerestä kuin Tyynestämerestäkin. Ne ovat lauhkeiden ja lämpimien vesien kaloja. Huulikalojen alalahkon lajit ovat tyypillisiä koralliriuttojen kaloja, mutta tähystäjäkalat elävät, tuulenkaloja lukuunottamatta, pohjalla, usein kaivautuneena pehmeään pohja-ainekseen.

## Lähteet
Malthe Jakobsen

**Malthe Jakobsen** (s. 29. lokakuuta 2003 Sennels) on tanskalainen autourheilija, joka ajaa Peugeotilla FIA World Endurance Championship -sarjassa.

## Ura

Jakobsen aloitti kilpauransa Tanskan Formula 4 -sarjassa vuonna 2018, sijoittuen ensimmäisellä kaudellaan sarjan kuudenneksi. Vuonna 2019 Jakobsen voitti Tanskan F4 -sarjan mestaruuden. Hän ajoi myös Kaakkois-Aasian Formula 4 -sarjassa vuosina 2018-2019.

Vuonna 2020 Jakobsen siirtyi urheiluautoihin ajaen European Le Mans Series -sarjassa LMP3-luokassa. Vuonna 2022 Jakobsen voitti sarjan mestaruuden LMP3-luokassa. Vuonna 2023 Jakobsen siirtyi LMP2-luokkaan ja sijoittui LMP2 Pro-Am -luokassa toiseksi. Jakobsen voitti kauden 2023–24 ja kauden 2024–25 Asian Le Mans Series -sarjan mestaruuden.

Vuonna 2025 Jakobsen siirtyi FIA World Endurance Championship -sarjaan Peugeotin Hypercar-tallin kuljettajaksi.

## Lähteet

*Malthe Jakobsen Driver Databasessa
Jerry Jeudy

**Jerry Jeudy** (s. 24. huhtikuuta 1999 Deerfield Beach, Florida, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Jeudy edustaa NFL-joukkue Cleveland Brownsia. Ennen NFL-uraansa hän edusti Alabaman yliopiston joukkuetta. Denver Broncos varasi hänet ensimmäisellä kierroksella 15. varausvuorolla .

Heinäkuussa 2020 Jeudy teki Broncosin kanssa nelivuotisen ja yhteensä 15,192 miljoonan dollarin arvoisen tulokassopimuksen. Sopimus sisälsi 8,61 miljoonan dollarin arvoisen allekirjoituspalkkion. Maaliskuussa 2024 Broncos kauppasi Jeudyn Brownsiin vaihdossa viidennen kierroksen varausvuoroon  ja kuudennen kierroksen varausvuoroon vuoden 2024 varaustilaisuudessa. Siirron jälkeen Jeudy teki Brownsin kanssa kolmivuotisen ja yhteensä 58 miljoonan dollarin arvoisen sopimuksen. Sopimuksen arvosta 42 miljoonan dollarin arvoinen osuus on taattua rahaa.

Jeudy on pelannut 88 NFL:n runkosarjan ottelua. Näissä otteluissa hänellä on 341 kiinniottoa, 4 801 kiinniotoilla edettyä jaardia ja 17 kiinniotoilla tehtyä touchdownia. Hän on edennyt juoksemalla 43 jaardia. Hän on rähmännyt pallon viisi kertaa. Hänet on valittu Pro Bowl -tähdistöotteluun yhden kerran. Uran tilastot päivitetty kauden 2025 viidennentoista peliviikon jälkeen.

## Lähteet
Kakkosen kausi 2026

**Kakkosen kausi 2026** on Suomen jalkapallon neljänneksi korkeimman sarjatason kausi. Se pelataan kolmessa kymmenen joukkueen joukkueen lohkossa.

## Joukkueet ja lohkojako

## Sarjataulukot
Sarja pelataan kaksinkertaisena runkosarjana (18 ottelukierrosta). Runkosarjan jälkeen lohkot jakaantuvat ylempään (sijat 1–6) ja alempaan (sijat 7–10) jatkosarjaan. Runkosarjassa kerätyt pisteet säilyivät mukana.

Ylemmässä jatkosarjassa kolme parasta joukkuetta saavat kolme kotiottelua, ja muut kaksi. Tämän jälkeen joukkueet ovat pelanneet 23 ottelua.

Ylemmän jatkosarjan jälkeen kunkin lohkon kaksi parasta joukkuetta (yhteensä 6 joukkuetta), sekä kaksi parasta 3. sijoittunutta joukkuetta (yhteensä 2 joukkuetta) pelaavat kahdeksan joukkueen kesken pudotuspelit, joiden kaksi voittajaa nousevat Ykköseen.  

Alemmassa jatkosarjassa pelataan kaksinkertainen sarja. Alemman jatkosarjan päätteeksi lohkojen 9. ja 10. sijoittuneet joukkueet putoavat Kolmoseen.

### Lohko A

### Lohko B

### Lohko C

## Lähteet
René-Josué Valin

**René-Josué Valin**, (10. kesäkuuta 1695 La Rochelle – 23. elokuuta 1765 Nieul-sur-Mer) oli ranskalainen juristi, joka erikoistui merioikeuteen. Hänet tunnettiin laivaston suuren asetuksen (1681) kommentaaristaan, joka oli arvovaltainen kaikkialla Euroopassa.

## Lähteet

## Aiheesta muualla
Yrjö I:n ritarikunta

**Yrjö I:n ritarikunta**, virallisesti **Kuninkaallinen Yrjö I:n ritarikunta** (), oli Kreikan kuningaskunnassa ritarikunta joka perustettiin 16. tammikuuta 1915 kuningas Konstantin I:n käskystä. Ritarikunnan nimi on viittaus hänen isäänsä. Ritarikunnan motto on ”Ihmisten rakkaus on voimani” (). 

Ritarikunnassa oli kaksi divisioonaa sotilaille ja siviileille. Sillä palkittiin ansiokkaasta palveluksesta kansakunnan hyväksi. Saajan ei tarvitse olla Kreikan kansalainen. Kun monarkia lakkautettiin vuonna 1973, ritarikunta lakkautettiin ja kaksi vuotta myöhemmin sen seuraajaksi perustettiin Kunniaritarikunta. Kreikan kuninkaallinen perhe on kuitenkin jatkanut ritarikunnan jakamista.

Ritarikunnassa on viisi luokkaa ja yksi mitali:

*  suurristi
*  suurupseeri
*  komentaja
*  kultaristi
*  hopearisti

## Lähteet
Jirko Tukiainen

**Jirko Jaakkima Tukiainen** (s. 25. heinäkuuta 2005 Tampere) on suomalainen jääkiekkopuolustaja, joka edustaa SM-liigajoukkue Rauman Lukkoa. Hän on pelannut pääasiassa vuokralla Mestis-joukkue Tutossa.

## Ura
Tukiainen on Tampereen Ilveksen kasvatti. Hän siirtyi kaudeksi 2022–2023 Rauman Lukon U18-joukkueeseen. Tukiainen palkittiin U18 SM-sarjan opiskelijapalkinnolla. Hän voitti kauden päätteeksi SM-hopeaa. Kaudella 2023–2024 Tukiainen nousi seuran U20-joukkueen varakapteeniksi. Kesällä 2024 hän harjoitteli Lukon SM-liigajoukkueen kanssa. Kauden 2024–2025 päätteeksi Valtanen voitti U20 SM-sarjan mestaruuden.

Kesäkuussa 2025 Tukiainen teki Lukon kanssa vuoden mittaisen ja yhden optiovuoden sisältävän SM-liigasopimuksen. Samalla seura tiedotti vuokraavansa hänet lähtökohtaisesti koko kauden 2025–2026 ajaksi Mestis-joukkue Tutoon. Tukiaisen tulokaskausi toi siellä 36 runkosarjaottelussa tehot 3+8=11 ja kolmessa pudotuspeliottelussa yhden syöttöpisteen.

Tukiainen kutsuttiin Lukon vahvuuteen 16. joulukuuta 2025 pelattuun Mestarien liigan toiseen puolivälieräotteluun vieraissa sveitsiläistä EV Zugia vastaan, kun Arttu Välilä liittyi Suomen alle 20-vuotiaiden MM-leiriryhmään. Hänet merkittiin Lukon nelospuolustajapariin Onni Korkan viereen. Tukiainen sai ottelussa jääaikaa 5.51 minuuttia. Kaksi päivää myöhemmin hänen uutisoitiin jatkavan Lukon mukana alle 20-vuotiaiden MM-kilpailujen ajan ja palaavan Tutoon tammikuussa 2026. Tukiainen teki SM-liigadebyyttinsä joukkueen seuraavassa ottelussa 19. joulukuuta 2025 vieraissa SaiPaa vastaan. Hänet merkittiin Lukon seitsemänneksi puolustajaksi. Tukiainen sai ottelussa jääaikaa 11.13 minuuttia. Liigauransa avausmaalin ja kauden ainoaksi jääneen tehopisteensä hän teki viidennessä ottelussaan 5. tammikuuta 2025 vieraissa Mikkelin Jukureita vastaan. Tukiaisen osuma ratkaisi Lukolle 2–1-voiton. Hän pelasi SM-liigassa seitsemän runkosarjaottelua.

## Yksityiselämä
Tukiaisen pikkuveli Jarel pelaa hyökkääjänä Lukon U20-joukkueessa.

Jirko Tukiainen valmistui ylioppilaaksi Rauman lyseosta keväällä 2024.

## Tilastot

## Lähteet
*
*
*

### Viitteet
Pyhien Yrjön ja Konstantinuksen ritarikunta

**Pyhien Yrjön ja Konstantinuksen ritarikunta**, virallisesti **Kuninkaallinen Pyhien Yrjön ja Konstantinuksen ritarikunta** (), oli Kreikan kuningaskunnassa jaettu ritarikunta, joka perustettiin vuonna 1936 kuningas Yrjö II:n käskystä hänen isänsä Konstantin I:n ja isoisänsä Yrjö I:n kunniaksi. Se on nimetty heidän nimikkopyhiensä Pyhän Yrjön (Georgioksen) ja Pyhän Konstantinuksen (Konstantinoksen) mukaan.

Ritarikunta oli Kreikan kuningaskunnan toiseksi korkea-arvoisin kunnianosoitus Vapahtajan ritarikunnan jälkeen. Ritarikunnalla palkittiin vain miehiä ja lähtökohtaisesti vain kreikkalaisia aatelisia. Aatelittomille, jotka olivat ansioituneet merkittävällä tavalla kruunun hyväksi, kunnianosoitus saatettiin myöntää poikkeustapauksessa. Monarkian lakkauttamisen jälkeen Kreikan kuningasperhe on jatkanut ritarikunnan jakamista.

Ritarikunnassa on kuusi luokkaa (suurristi, suurupseeri, komentaja, kultaristi, hopearisti ja mitali) ja ritarikunnan nauha on tummansininen punavalkoisilla reunoilla:

*  ritarikunnan nauha 

## Lähteet

## Aiheesta muualla
Jokiläänin seurakunta

**Jokiläänin seurakunta** on vuoden 2026 alusta toimintansa aloittanut Suomen evankelis-luterilaisen kirkon seurakunta, joka toimii Jokioisten, Humppilan ja Ypäjän kuntien alueella. Se kuuluu Tampereen hiippakuntaan ja Tammelan rovastikuntaan. Seurakuntaliitos oli ollut vireillä vuodesta 2023 lähtien. Humppilan, Jokioisten ja Ypäjän seurakuntien kirkkovaltuustot hyväksyivät seurakuntaliitoksen 18. kesäkuuta 2024.

## Lähteet

## Aiheesta muualla
* Jokiläänin seurakunnan verkkosivut
Söngvakeppni Sjónvarpsins 2001

**Söngvakeppni Sjónvarpsins 2001** oli Islannissa järjestetty laulukilpailu, jossa valittiin Islannin edustaja Eurovision laulukilpailuun 2001. Kilpailu pidettiin avoimena sävellyskilpailuna, jonka kautta kilpailuun valittiin kahdeksan kappaletta. Kilpailu pidettiin 17. helmikuuta RÚV:n studiossa Reykjavikissa. Voittaja valittiin puhelinäänestyksellä. Kilpailun voitti duo Kristján Gíslason & Gunnar Ólason kappaleella "Birta". Kansainvälistä Eurovision laulukilpailua varten duon nimeksi vaihdettiin Two Tricky ja voittokappale käännettiin englanniksi nimellä "Angel".

## Tulos

## Lähteet
*
*http://natfinals.50webs.com/90s_00s/Iceland2001.html

### Viitteet
Sunneva Sjögrén

**Sunneva Sjögrén** on suomalainen Finnartist Oy:n toimitusjohtaja ja pääomistaja. Yhtiö hallinnoi Miss Suomi -brändiä.

## Lähteet
Paul Kulves

**Paul Kulves (vuoteen 1942 Kuffschinoff)** (20. maaliskuuta 1899 Turku − 28. toukokuuta 1945 Turku) oli suomalainen jalkapalloilija ja jääpalloilija 1920-luvulla. 

Paul Kuffschinoff pelasi Åbo IFK:n riveissä 1910-luvun lopulta aina 1920-luvun lopulle saavuttaen vuosina 1920 ja 1924 Suomen mestaruuden cup-muotoisessa Suomen mestaruuskilpailussa. Hän pelasi Suomen A-maajoukkueessa yhden ottelun vuonna 1923 Unkaria vastaan.

Talvisena lajina jalkapallon rinnalla Paul Kuffschinoff pelasi jääpalloa ÅIFK:ssa vuosina 1919-1928 kaikkiaan 13 ottelua. Seuran menestys oli tänä aikana heikompi kuin jalkapallossa, sillä tyypillisesti seura putosi cup-muotoisen jääpallomestaruuskisan 1. kierroksella. Kuffschinoff pelasi kaikkiaan 13 silloista pääsarjaottelua.

Kulves kävi 1920-luvulla Turussa kauppakoulun, jonka jälkeen hän siirtyi Paul turkulaisen liike-elämän palvelukseen. Aluksi hän työskenteli Turun Posliinitehtaan ja vuodesta 1922 Turun Lamppu Oy:n palveluksessa, jonka palveluksessa hänestä tuli yrityksen johtajistoon kuulunut henkilö.

Paul Kulves kuoli jo 46-vuotiaana. Hänen veljiään olivat Maarianhaminan pormestarina toiminut ja ÅIFK:n yleisurheilijana tunnettu Axel Kuffschinoff, Turussa ÅIFK:n urheilutoiminnassa vaikuttanut Pehr "Pekka" Kulves ja Talvisodan junaonnettomuudessa kuollut Martin Kuffschinoff, joka myös osallistui monipuolisesti ÅIFK:n urheilutoimintaan.

## Lähteet
Petr Věchet

**Petr Věchet** (s. 23. toukokuuta 2007 Zlín, Tšekki) on tšekkiläinen jääkiekkoilija, joka edustaa SM-liigajoukkue Rauman Lukkoa. Hän on pelipaikaltaan oikea laitahyökkääjä ja hän laukoo oikealta. Věchetillä on juniorisopimus ja hän on pelannut pääasiassa seuran U20-joukkueessa.

## Ura
### Seuraura
Věchet on Tigers Zlínin kasvatti. Hän muutti vain 15-vuotiaana Suomeen ja siirtyi kaudeksi 2022–2023 Rauman Lukkoon. Kaudella 2023–2024 Věchet oli tehoilla 15+30=45 seuran U18-joukkueen paras pistemies ja jakoi sisäisen maalipörssin voiton Eemeli Huhtasen kanssa. Kauden 2024–2025 päätteeksi hän voitti U20 SM-sarjan mestaruuden.

Kaudella 2025–2026 Věchet debytoi Lukon SM-liigajoukkueessa. Hänet kutsuttiin Lukon vahvuuteen 16. joulukuuta 2025 pelattuun Mestarien liigan toiseen puolivälieräotteluun vieraissa sveitsiläistä EV Zugia vastaan, kun useampi joukkueen hyökkääjä kärsi kuumetaudista. Věchet merkittiin kolmella täydellä ketjulla otteluun lähteneen Lukon nelosketjuun yhdessä Danylo Trah’tin kanssa. Hän sai ottelussa jääaikaa 6.59 minuuttia. Večhet teki SM-liigadebyyttinsä joukkueen seuraavassa ottelussa 19. joulukuuta 2025 vieraissa SaiPaa vastaan. Hänet merkittiin Lukon nelosketjun oikeaan laitaan toisen debytantin, Vili Pulakan sekä Danylo Trah’tin viereen. Věchet sai ottelussa jääaikaa 7.36 minuuttia.

### Maajoukkueura
Věchet on pelannut 26 poikien maaottelua.

## Tilastot

## Lähteet
*
*

### Viitteet
Snell

**Snell** on seuraavien henkilöiden sukunimi:

* George Davis Snell (1903–1996), yhdysvaltalainen Nobel-palkittu biologi
* Johann Snell (k. noin 1520), saksalainen kirjanpainaja
* Kyllikki Snell (1891–1972), suomalainen taidemaalari
* Peter Snell (1938–2019), uusiseelantilainen juoksija ja olympiavoittaja
* Willebrord Snellius, synt. Snell (1580–1628), alankomaalainen matemaatikko (ks. Snellin laki)
Dialogus creaturarum moralizatus

**Dialogus creaturatum moralizatus** (ensimmäinen sana myös muodossa *Dyalogus*) on ensimmäinen Ruotsissa painettu kirja vuodelta 1483. Sen painoi saksalainen kirjanpainaja Johann Snell. Kirjassa on opettavaisia eläinsatuja, ja se on alun perin kirjoitettu Italiassa 1300-luvulla.
## Lähteet

## Aiheesta muualla
Johann Snell

**Johan Snell** (k. noin 1520) oli 1400-luvun lopussa ja 1500-luvun alussa elänyt saksalainen kirjanpainaja. Hän kouluttautui Rostockissa ja työskenteli sen jälkeen Lyypekissä, kunnes sai kutsun Tanskan Odenseen, missä hän painoi ensimmäiset tanskalaiset kirjat, *[[Breviarium Ottoniense]]* ja *De obsidione et bello Rhodiano*. Seuraavana vuonna Jakob Ulvsson pyysi hänet Tukholmaan, missä hän painoi niin ikään ensimmäiset ruotsalaiset kirjat, *[[Dialogus creaturarum moralizatus]]* ja *Missale Upsalense*.
## Lähteet
Breviarium Ottoniense

**Breviarium Ottoniense** on ensimmäinen Tanskassa painettu kirja, jonka painoi Johann Snell vuonna 1482 Odensessa. Kirjassa oli alun perin noin tuhat sivua, joista 932 on säilynyt. Kirjaa säilytetään Tanskan kuninkaallisessa kirjastossa.
## Lähteet
Olof Kexél

**Olof Kexél**, aiemmin *Kjexhelius*, (1748–1796) oli ruotsalainen kirjailija, Carl Michael Bellmanin ja Carl Israel Hallmanin aikalainen ja ystävä ja kirjallisen Par Bricole -seuran perustaja. 

Kexelin elämä oli huoletonta, ja hän velkaantui ja joutui selkkauksiin eikä salaillut niitä vaan kertoi niistä kirjoituksissaan avoimesti. Hän sai 1776 julkaisemastaan kokoelmasta kertomuksia ja juttuja *Mina tidsfördrif på gäldstufvan* syytteen sen sisältämien pappisjuttujen vuoksi. Vuonna 1780 ilmestyi *Mina tidsfördrif på högvakten* ja 1784–1786 *Bacchi hand-bibliotheque*. 1779–1789 hän julkaisi kuninkaallisen teatterin sihteerinä ollessaan *Kongliga svenska theaterns almanachan*. Tunnetuin hän oli komedian alalla, ja suositut kevyet ja iloiset pikkunäytelmänsä, kuten *Michel Wingler* ja *Capitain Puff*, hän kirjoitti ranskalaisten tai englantilaisten esikuvien mukaan.

## Lähteet

## Aiheesta muualla
Bengt Hesselman

**Bengt Ivar Hesselman** (21. joulukuuta 1875 Tukholma – 6. huhtikuuta 1952 Uppsala) oli ruotsalainen kielitieteilijä ja Ruotsin akatemian jäsen vuodesta 1935. Hän toimi pohjoismaisten kielten professorina Göteborgin korkeakoulussa vuodesta 1914 ja Uppsalan yliopistossa vuodesta 1919. Hesselman tutki erityisesti ruotsin murteita.
## Lähteet

## Aiheesta muualla

* Svenskt biografiskt lexikon
Paul Bonatz

**Paul Bonatz** (6. joulukuuta 1877 – 20. joulukuuta 1956) oli saksalainen arkkitehti. Hänen tunnetuimpia töitään ovat Stuttgartin päärautatieasema, Ankaran oopperatalo ja MHPArena.
## Kuvia

Hbf-stuttgart-2004.jpg|Stuttgartin päärautatieasema
AnkaraStateOpera2.JPG|Ankaran oopperatalo
Gottlieb-daimler-stadion.jpg|MHPArena

## Lähteet

## Aiheesta muualla
T. J. Hockenson

**T. J. Hockenson** (s. 3. heinäkuuta 1997 Charlton Iowa, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on sisempi laitahyökkääjä. Hockenson edustaa NFL-joukkue Minnesota Vikingsia. Ennen NFL-uraansa hän edusti Iowan yliopiston joukkuetta. Detroit Lions varasi hänet ensimmäisen kierroksen kahdeksannella varausvuorolla .

Toukokuussa 2019 Hockenson teki Lionsin kanssa nelivuotisen ja yhteensä noin 19,8 miljoonan dollarin arvoisen tulokassopimuksen. Huhtikuussa 2022 Lions käytti viidennen vuoden option Hockensonin sopimuksesta. Marraskuussa 2022 Lions kauppasi Hockensonin Vikingsiin vaihdossa toisen ja neljännen kierroksen varausvuoroihin vuoden 2023 varaustilaisuudessa ja kolmannen kierroksen varausvuoroon ja ehdolliseen varausvuoroon vuoden 2024 varaustilaisuudessa. Elokuussa 2023 Hockenson teki Vikingsin kanssa nelivuotisen ja yhteensä 68,5 miljoonan dollarin arvoisen jatkosopimuksen.

Hockenson on pelannut 96 NFL:n runkosarjan ottelua. Näissä otteluissa hänellä on 432 kiinniottoa, 4 438 kiinniotoilla edettyä jaardia ja 26 kiinniotoilla tehtyä touchdownia. Hän on rähmännyt pallon neljä kertaa. Hockenson on pelannut kaksi NFL:n pudotuspelien ottelua. Näissä otteluissa hänellä on 15 kiinniottoa, 193 kiinniotoilla edettyä jaardia ja yksi kiinniotolla tehty touchdownia. Hänet on valittu kaksi kertaa Pro Bowl -tähdistöotteluun. Uran tilastot päivitetty kauden 2025 viidennentoista peliviikon jälkeen 19. joulukuuta 2025.

## Lähteet
Balx

**Balx** () on taajama ja Džaloliddini Balxīn piirin hallinnollinen keskus Xatlonin maakunnassa Tadžikistanissa. Se sijaitsee Vaxšin laaksossa 32 kilometriä maakunnan pääkaupungista Boxtarista etelään. Vuoden 2020 väestönlaskennan mukaan taajamassa oli 19&nbsp;104 asukasta.

1700-luvulta lähtien tunnetusta Tuğalanin kylästä tuli vuonna 1933 piirikeskus, ja seuraavana vuonna se nimettiin Lazar Kaganovitšin mukaan Kaganovitšobodiksi. Vuonna 1954 siitä tuli kaupunkimainen taajama, jonka nimi muutettiin vuonna 1957 Kolxozobodiksi. Vuonna 1991 taajama nimettiin paikallisen merkkimiehen Sirodžiddin Isojevin mukaan, ja vuonna 2017 se sai nimen Balx.

Balxin kautta kulkee Dušanbesta Afganistaniin johtava maantie. Taajamassa on puuvilla- ja elintarviketeollisuutta. Sen vieressä sijaitsevat alueen muinaisen pääkaupungin Halevardin eli Kofirqal’an rauniot. Toinen nähtävyys on erikoisen näköinen uusi moskeija.

## Lähteet
Brandi Chastain

**Brandi Denise Chastain** (s. 21. heinäkuuta 1968 San José, Kalifornia) on yhdysvaltalainen ammattilaisuransa päättänyt jalkapalloilija, joka pelasi puolustajan pelipaikalla. Hän on molempijalkainen ja pituudeltaan 171-senttimetrinen. Chastain pelasi Yhdysvaltain naisten maajoukkueessa 192 ottelua ja teki 30 maalia.

Chastain voitti olympiakultaa vuosina 1996 ja 2004 sekä sai hopeamitalin vuonna 2000. Hän voitti Yhdysvaltain kanssa vuonna 1991 pidetyt naisten ensimmäiset MM-kilpailut. Vuoden 1999 MM-kilpailuissa hän teki Yhdysvaltain voittomaalin Kiinaa vastaan pelatussa rangaistuspotkukilpailussa. Lisäksi Chastain sai pronssia MM-kilpailuista 2003.

Chastain pelasi seuraurallaan Yhdysvalloissa ja Japanissa. Hän toimi NBC:n analyytikkona vuosien 2008 ja 2012 olympialaisten aikana.

Yhdysvaltain jalkapalloliitto valitsi Chastainin vuonna 2013 kaikkien aikojen naisten maajoukkueen tähdistökentälliseen.

## Lähteet

## Aiheesta muualla
Nick Lardis

**Nick Lardis** (s. 8. heinäkuuta 2005 Oakville, Ontario, Kanada) on kanadalainen jääkiekkoilija. pelipaikaltaan oikea laitahyökkääjä. Lardis edustaa NHL-joukkue Chicago Blackhawksia.

Ennen NHL-uraansa Lardis pelasi OHL-juniorisarjassa Peterborough Petesin joukkueessa. Chicago Blackhawks varasi hänet kolmannella kierroksella 67. varausvuorolla .

Lardis on pelannut 29 NHL:n runkosarjan ottelua tehden niissä kuusi maalia ja kolme syöttöä eli yhdeksän tehopistettä. Uran tilastot päivitetty 24. maaliskuuta 2026.

## Lähteet
Marokon neuvoshuone

**Marokon neuvoshuone** (; tamazightiksi , *Asqqim n insfawn*) on Marokon kaksikamarisen parlamentin ylähuone. Se koostuu 120 edustajasta, jotka valitaan epäsuorasti kuuden vuoden välein. Valitsijoina toimivat kunnat, ammattiliitot ja työnantajien liitot.

Neuvoshuone säätää lakeja yhdessä alahuoneen eli edustajainhuoneen kanssa, mutta jos ne eivät pääse keskenään sopuun, edustajainhuoneen kanta ratkaisee.
## Lähteet

## Aiheesta muualla
* Neuvoshuoneen verkkosivut
Marokon parlamentti

**Marokon parlamentti** ( tai , *al-Barlamān al-maġribī*; tamazightiksi , *Abṛlaman amɣribi*) on Marokon kaksikamarinen lainsäädäntöelin. Se koostuu 395-paikkaisesta alahuoneesta (edustajainhuone) ja 120-paikkaisesta ylähuoneesta (neuvoshuone).
## Lähteet
Axel Key

**Axel Key** (1832–1901) oli ruotsalainen lääkäri, anatomi ja hygieenikko. Hän väitteli 1861 lääketieteen tohtoriksi väitöskirjalla *Om smaknervernas ändningssätt i grodtungan*. Hän toimi sitten yli kaksi vuosikymmentä patologisen anatomian professorina Karoliinisessa laitoksessa ja edisti opetustyönsä kautta tieteenhaaransa merkitystä koko lääketieteen perustana. Hän kehitti Ruotsin terveydenhoitoa ja varsinkin sen kouluhygieniaa, mistä kertovat hänen aihetta käsittelevät teoksensa. Hän oli myös lääketieteen historioitsija. Hän oli 1886–1897 Karoliinisen laitoksen rehtori.

## Teokset
* *Zur Anatomie der Milz* (1861)
* *Om de s. k. tubularafgjutningarnas olika former och bildning vid sjukdomar i njurarne* (1863)
* *0m cirkulationsförhållandena i njurarne*
* *Om svulstmetastaser inom centrala nervsystemets serösa hinnor* (1879) 
* yhdessä Gustaf Retziuksen kanssa: *Studien in der Anatomie des Nervensystems und des Bindegewebes* (1875–1876).
* *Redogörelse för den hygieniska undersökningen* (1885)
* *Die Pubertätsentwicklung und das Verhältniss derselben zu den Krankheitserscheinungen der Schuljugend* (1889)

## Lähteet

## Aiheesta muualla
Veikkausliigan kausi 2026

**Veikkausliigan kausi 2026** on Suomen jalkapallon pääsarjan Veikkausliigan 37. kausi. Kausi alkaa lauantaina 4. huhtikuuta ja päättyy syksyllä 2026.

Hallitsevana mestarina kauteen lähtee KuPS. Veikkausliigasta putosi kaudella 2025 suoraan Haka  ja karsintojen kautta KTP.  Niiden tilalle liigaan nousivat Ykkösliigan mestari FC Lahti  sekä karsintojen kautta noussut TPS. 

## Sarjajärjestelmä
Veikkausliigan sarjajärjestelmä on sama kuin vuonna 2025.  Kausi alkaa kahdentoista joukkueen kaksinkertaisella runkosarjalla, jonka aikana pelataan kaikkiaan 132 ottelua. Runkosarja kestää 4. huhtikuuta pelattavasta avauskierroksesta 31. elokuuta pelattavaan päätöskierrokseen.

Runkosarjan jälkeen joukkueet jaetaan kahteen erilliseen sarjaan. Runkosarjan kuusi parasta joukkuetta jatkavat kaksinkertaiseen mestaruussarjaan ja kuusi huonoimmin sijoittunutta yksinkertaiseen haastajasarjaan. Mestaruus- ja haastajasarjoissa joukkueet jatkavat niillä pistemäärillä, jotka runkosarjan aikana on kerääntynyt. Loppusarjat pelataan syys-marraskuun aikana.

## Joukkueet

## Sarjataulukko

## Ottelut
### Runkosarja

## Lähteet
Gachapeli

**Gachapelit** ovat videopelejä, joiden olennaisena osana on gashaponin tapainen mekaniikka.

Gachapeleissä käytetään virtuaalista valuuttaa, joka on saatu joko pelaamalla tai käyttämällä rahaa, satunnaisten pelin sisäisten hyödykkeiden saamiseen, kuten hahmoihin tai hahmojen asuihin.

Suurin osa gachapeleistä on pelattavissa ilmaiseksi (F2P) ja ladattavissa mobiililaitteille.

Gachapeleissä satunnaisesti saadut hyödykkeet vaikuttavat edistymiseen. Esimerkiksi uudella hahmolla on helpompaa läpäistä sisältöä verrattuna siihen, että sisällön yrittäisi läpäistä vanhemmilla hahmoilla.

Banneri on osio pelissä, jossa valuuttaa käytetään jonkin hyödykkeen saamiseen. Useimmiten peleissä on rajoitetun ajan banneri ja standardibanneri. Rajoitetuista bannereista saatavan hyödykkeen voi saada vain tietyn aikavälin sisällä ja mikäli banneri palaa tulevaisuudessa. Standardibannereissa saatavat hyödykkeet ovat saatavilla aina.

## Arvostelu
Gachapelejä on arvosteltu niiden riippuvuutta aiheuttavasta suunnittelusta sekä siitä, että ne muistuttavat uhkapelaamista.

## Tunnettuja gachapelejä
* Arknights
* 
* Azur Lane
* Blue Archive
* Genshin Impact
* Girls' Frontline
* Girls' Frontline 2: Exilium
* Goddess of Victory: NIKKE
* 
* Where Winds Meet (sisältää vapaaehtoisen asustegachan, jotka eivät vaikuta edistymiseen)
* Wuthering Waves
* Zenless Zone Zero

## Lähteet
Karađorđen tähden ritarikunta

**Karađorđen tähden ritarikunta** () on alkujaan Jugoslavian kuningaskunnassa jaettu kunnianosoitus, joka perustettiin 15. huhtikuuta 1904. Sillä palkittiin kruunun ja valtion hyväksi ansioituneita henkilöitä, niin sotilaita kuin siviileitäkin. Kuhunkin luokkaan oli kiintiömäärä nimettäviä ja kaikki uudet nimitykset tehtiin alimpaan luokkaan, josta ylennyksiä seuraavaan luokkaan tehtiin aikaisintaan kahden vuoden päästä. Kunniamerkin jakaminen lopetettiin vuonna 1941. 

Ritarikunta palautettiin osaksi Serbian tasavallan palkitsemisjärjestelmää vuonna 2010 ja se on maan kolmanneksi korkein kunnianosoitus. Ensimmäisen nimityksen tähän uudistettuun ritarikuntaan sai tennispelaaja Novak Đoković vuonna 2012. 

Ritarikunnassa oli alkujaan viisi luokkaa ja nykyään kolme. Nuhan perusväri on punainen. 

## Lähteet
Darcie Dolce

**Darcie Dolce** (s. 10. joulukuuta 1992) on yhdysvaltalainen pornonäyttelijä, joka on erikoistunut lesbopornoon. Hän aloitti uransa vuonna 2015.

Dolce on toiminut myös DJ:nä.

## Lähteet
Rudolf Keyser

**Jacob Rudolf Keyser** (1. tammikuuta 1803 Kristiania – 9. lokakuuta 1864 Kristiania) oli norjalainen historioitsija. Hän oli 1837–1862 historian professorina Kristianian yliopistossa. Keyserin tärkeimmät teokset ovat *Den norske kirkes historie under katholicismen* (1856–1858) ja hänen kuolemansa jälkeen julkaistu *Norges historie* (1866–1870). Lisäksi hän on kirjoittanut etupäässä Norjan keskiajan historiaa koskevia tutkimuksia. Hän oli Norjan muinaistieteellisen museon (Universitetets Oldsaksamling) ensimmäinen johtaja.

## Lähteet

## Aiheesta muualla
Key

**Key** tai **de Key** voi tarkoittaa seuraavia:

;sukunimenä:
* Aston Key (s. 2000), australialainen suunnistaja
* Axel Key (1832–1901), ruotsalainen lääkäri, anatomi ja hygieenikko
* Ellen Key (1849–1926), ruotsalainen kirjailija, opettaja ja yhteiskunnallinen keskustelija
* Francis Scott Key (1779–1843), yhdysvaltalainen lakimies, kansallislaulun ”The Star-Spangled Banner” kirjoittaja
* James Key (s. 1972), brittiläinen Formula 1 -tallin tekninen johtaja
* John Key (s. 1961), Uuden-Seelannin pääministeri 2008–2016
* Lieven de Key (n. 1560–1627), alankomaalainen arkkitehti
* Robert Key (1945–2023), brittiläinen konservatiivipoliitikko
* Ted Key (1912–2008), yhdysvaltalainen sarjakuvataiteilija ja käsikirjoittaja

;taiteilijanimenä:
* Key, oik. *Kim Ki-bum* (s. 1991), eteläkorealainen laulaja-lauluntekijä, näyttelijä, muotisuunnittelija, tanssija ja televisiojuontaja
* Kelly Key, oik. *Kelly de Almeida Afonso* (s. 1983), brasilialainen laulaja, lauluntekijä, tanssija, juontaja, malli, liikenainen ja näyttelijä.
Kiel (täsmennyssivu)

**Kiel** tarkoittaa muun muassa seuraavia:

* Kiel, kaupunki Saksassa
* Kielin kanava, kanava Saksassa
* Holstein Kiel, saksalainen jalkapalloseura
* THW Kiel, Turnverein Hassee-Winterbek Kiel, saksalainen käsipalloseura
* KNM Kiel (1809), Tanskan kuninkaallisen laivaston priki
* KiEL, Suomen evankelisluterilaisen kirkon aiempi oma eläkelaki, yhdistetty JuEL:iin

## Sukunimi
* Friedrich Kiel (1821–1885), saksalainen säveltäjä ja musiikinopettaja
* Richard Kiel (1939–2014), yhdysvaltalainen näyttelijä
Montesson

**Montesson** on kunta Ranskassa Yvelinesin departementissa Île-de-Francen alueella. Se sijaitsee Seinejoen varrella, noin 15 kilometriä Pariisista länteen.

Montesson on alun perin ollut pieni Chatoun kunnan kylä. Montessonista tuli oma kunta vuonna 1354, ja siihen kuului noin viisikymmentä taloa neljässä kylässä. Vuosina 1337–1453 käydyn satavuotisen sodan viimeisten vuosikymmenten aikana alueesta tuli taistelukenttä ja ryöstöretkien kohde, jonka jäljiltä jäi vain rauniot ja hylätyt maat. Kunnan alue jaettiin kahteen herruuteen: Montessoniin ja La Bordeen. Kumpaakin läänitystä hallitsi useat suvut seuraavien vuosisatojen aikana.

Vuonna 1604 Ranskan kuningas Henrik IV osti naapurikunnan Le Vésinetin metsän laajentaakseen metsästysmaitaan. Kuninkaallinen hovi asui 1600-luvulla usein Seinejoen vastarannalla olevassa Saint-Germain-en-Layessa, tuoden mukanaan palvelijoita ja upseereita, joista jotkut asuivat tai vierailivat usein Montessonissa.

1700-luvun lopun vallankumous lopetti kartanonomistajien etuoikeudet, mutta Montessonissa kartanot säilyivät ennallaan. Maatalous oli 1900-luvun alkupuolelle saakka kunnan suurin työllistäjä, ja läheisen Pariisin kasvaville markkinoille tuotettiin yhä enemmän vihanneksia. Naapurikunta Sartrouvillen rautatieaseman avaaminen vuonna 1892 merkitsi kaupungistumisen alkua. 1960-luvulta alkaen autojen yleistymisen myötä kunnasta tuli Pariisin esikaupunki, ja sen väkimäärä moninkertaistui. Asukkaista yli 80 % käy töissä kaupungin ulkopuolella. Maatalous on kuitenkin säilyttänyt jalansijaa, ja se on erikoistunut salaattituotantoon.

## Lähteet

## Aiheesta muualla
Matti Viitasaari

**Matti Aulis Viitasaari** (12. huhtikuuta 1932 Alajärvi – 10. kesäkuuta 2000 Nurmijärvi) oli suomalainen vesihuoltotekniikan professori.

Matti Viitasaari syntyi maanviljelijä Antti Viitasaaren ja Anna Maria Tiistolan perheesee. Hänen puolisonsa vuodesta 1956 oli terveydenhoitaja Ulla Hellevi Rintala (1932–1998). Viitasaari tuli ylioppilaaksi Vaasan lyseosta 1952 ja valmistui Teknillisestä korkeakoulusta diplomi-insinööriksi 1958 ja tekniikan lisensiaatiksi 1968. Tekniikan tohtoriksi hän väitteli Oulun yliopistossa 1976. 

Viitasaari oli suunnittelija ja osastopäällikkö Insinööritoimisto Maa ja Vesi Oy:ssä 1958–1963 ja Vesitekniikka Oy:n toimitusjohtaja 1963–1968. Suomen ulkoministeriön asiantuntijana Tansanian vesiministeriössä hän työskenteli 1968–1970 ja oli Vesihallituksen toimistopäällikkö 1970–1975. Tampereen teknillisessä korkeakoulussa Viitasaari oli vesihuoltotekniikan professori 1975–1997. Nairobin yliopiston opettaja hän oli 1979–1981 ja Korkeimman hallinto-oikeuden yli-insinöörineuvos 1977–1978 ja 1987–1999. Viitasaari toimi myös muun muassa WHO:n asiantuntijana Irakissa 1982 ja UNDP:n asiantuntijana Kiinassa ja Intiassa 1990.

## Lähteet
Frederic Hymen Cowen

**Frederic Hymen Cowen** (29. tammikuuta 1852 Kingston, Jamaika – 6. lokakuuta 1935 Lontoo, Englanti) oli jamaikalaislähtöinen englantilainen säveltäjä. Hän oli Lontoon filharmonisen seuran kapellimestari. Hänen tuotantoonsa kuuluu muun mussa oopperoita, kuoroteoksia, sinfonioita.

## Lähteet

## Aiheesta muualla
Jenny Rom

**Jenny Rom** on italialainen bubblegum dance -musiikkiprojekti. Projektin loi SAIFAM Group 2000-luvun alussa. Jenny Romin musiikille on tunnusomaista nopea tahti, järjettömät sanoitukset ja korkea lauluääni. Projektin päälaulaja on Melody Castellari ja taustalaulaja on Mauro Farina.

Jenny Rom -projekti alkoi, kun italialainen DJ Jaxx ja laulaja Althea loivat kappaleen ”Do You Want A Flirt”, aiemmalta nimeltään vain ”Flirt”. Jenny Romin tuottajina toimivat alun perin Mauro Farina, Roberto Arduini ja Alberto Puntillo. Vuodesta 2005 lähtien musiikkia ovat tuottaneet Mauro Farina ja The Factory Team -niminen taho.

## Diskografia

### The Cartoon World of Jenny Rom (2008)

#  WWW.Blonde Girl (Extended Mix)
# Hanky Panky
# Robin Robin Hood (Extended Version)
# Happy Toyboys
# The Game Of Love
# Senorita
# Ika Uka
# Joe Joe
# Pippi Girl
# Wuki Wuki (Dancemania Mix)
# Be My Cowboy
# Coco Rock
# The Magnificent Seven
# Popeye
# The Boom Boom Hyper Megamix (Radio Edit)

### Jenny Rom Eurobeat Super Hits

# WWW.Blonde Girl (Extended Mix)
# Waka Laka (Bubble Mix)
# I Only Want To Be With You (The Factory Team Eurobeat Remix)
# Be My Cowboy (The Factory Dance Mix)
# Hanky Panky (Cutty Short Mix)
# Robin Robin Hood (Extended Version)
# The Game Of Love (Bubble Game Mix)
# Senorita (Dance Mix)
# Ika Uka (Bubble Mix)
# Joe Joe (Bubble Mix)
# Do You Want A Flirt? (Factory Team Remix)
# Pippi Girl (Bubble Mix)
# Coco Rock (Factory Hyper Mix)
# The Magnificent Seven (Bubble Mix)
# Happy Toyboys (Bubble Mix)
# Supervideo (The Bubble Dance Mix)
# Popeye (The Factory Team Mix)
# The Boom Boom Hyper Megamix (Radio Edit)

## Lähteet
Luettelo Boeing B-52 Stratofortressin onnettomuuksista

Tähän luetteloon sisältyvät **Boeing B-52 Stratofortress** -koneiden onnettomuudet, jotka ovat johtaneet kuolemaan, hoitoa vaativiin vammoihin tai koneen tuhoutumiseen korjauskelvottomaksi.

## Lähteet
Cowen

**Cowen** on muun muassa seuraavien henkilöiden sukunimi:

* Abigail Cowen (s. 1998), yhdysvaltalainen näyttelijä
* Brian Cowen (iiriksi Brian Ó Comhain; s. 1960), irlantilainen Fianna Fáil -puolueen poliitikko ja Irlannin pääministeri
* Frederic Hymen Cowen ((1852–1935), englantilainen säveltäjä, kapellimestari ja pianisti
* Jared Cowen (s. 1991), kanadalainen jääkiekkopuolustaja
* Josef Cowen (1831–1900), englantilainen poliitikko
* Zelman Cowen (1919–2011), australialainen oikeustieteilijä, Australian kenraalikuvernööri
Pehr Kulves

**Pehr "Pekka" Kulves** (vuoteen 1942 **Kuffschinoff**) (22. toukokuuta 1900 Hammarland, Ahvenanmaan maakunta − 1. marraskuuta 1984 Turku) oli suomalainen jalkapalloilija,  jääpalloilija, yleisurheilija  1920-luvulla ja myöhemmin keilailija. 

Pehr Kuffschinoff pelasi Åbo IFK:n riveissä 1920-luvulla aina vuoteen 1930, jolloin pelattiin ensimmäinen sarjamuotoinen jalkapallon pääsarja. Aiemmin hän oli saavuttanut vuonna 1924 Suomen mestaruuden cup-muotoisessa Suomen mestaruuskilpailussa veljensä Paulin lailla, joka oli jalkapalloilussa parhaiten menestynyt Kuffschinoffin veljeksistä. 

Talvisena lajina jalkapallon rinnalla Pehr Kuffschinoff pelasi jääpalloa ÅIFK:ssa vuosina 1919-1930 kaikkiaan 16 pääsarjaottelua eli hän eniten jääpalloa pelannut Kuffschinoffin veljeksistä. ÅIFK:n menestys oli tänä aikana heikompi kuin jalkapallossa, sillä tyypillisesti seura putosi cup-muotoisen jääpallomestaruuskisan 1. kierroksella.

Samaan aikaan jalkapalloilun kanssa Pehr Kuffschinoff yleisurheili ÅIFK:n riveissä, kuten myös paremmin menestynyt isoveli-Axel. Vuoden 1919 SM-kisoissa Pehr oli 200 metrillä 4. ja 400 metrillä 5., jotka olivatkin parhaat suoritukset SM-tasolla. Viimeisiä kisoja hän kilpaili vuonna 1927.

Pehr "Pekka" Kuffschinoff nousi 1930-luvulla keilailun kansalliseen kärkeen niin, että hänet valittiin keilailun vuoden 1936 Berliinin MM-kisoihin toisena ei-helsinkiläisenä Suomen joukkueeseen. 

Urheilu-uran jälkeen hän toimi seuransa ÅIFK:n johtokunnassa ja osan aikaa myös seuran puheenjohtajana. Sotavuiosina 1940-luvulla hänet valittiin Turunmaan eli ruotsinkielisen Varsinais-Suomen alueen SFI:n piirin puheenjohtajaksi. Pekka Kuffschinoff toimi kauppiaana Turussa.

Pehr "Pekka" Kulvesin veljiä olivat Maarianhaminan pormestarina toiminut ja ÅIFK:n yleisurheilijana tunnettu Axel Kuffschinoff, Turussa erityisesti ÅIFK:n jalkapallotoiminnassa vaikuttanut Paul Kulves, ent. Kuffschinoff ja Talvisodan junaonnettomuudessa kuollut Martin Kuffschinoff, joka myös osallistui monipuolisesti ÅIFK:n urheilutoimintaan.

## Lähteet
2718 Handley

**2718 Handley (1951 OM)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on .

Asteroidi on nimetty Tommy Handleyn (1894-1949) mukaan.

## Lähteet
2547 Hubei

**2547 Hubei (1964 TC2)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti  &ndash; . Asteroidin spektrityyppi on V-luokkaa (SMASSII).

Asteroidi on nimetty Kiinassa sijaitsevan Hubein maakunnan mukaan.

Asteroidi kuuluu Vesta-ryhmään.

## Lähteet
Derrick Brown

**Derrick Brown** (s. 15. huhtikuuta 1998 Sugar Hill, Georgia, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on puolustuksen linjamies. Brown edustaa NFL-joukkue Carolina Panthersia. Ennen NFL-uraansa hän edusti Auburnin yliopiston joukkuetta. Panthers varasi hänet ensimmäisen kierroksen seitsemännellä varausvuorolla .

Heinäkuussa 2020 Brown teki Panthersin kanssa nelivuotisen ja yhteensä 23,6 miljoonan dollarin arvoisen tulokassopimuksen. Sopimus sisälsi 14,73 miljoonan dollarin arvoisen allekirjoituspalkkion. Huhtikuussa 2024 Brown teki Panthersin kanssa nelivuotisen ja yhteensä 96 miljoonan dollarin arvoisen jatkosopimuksen. Sopimuksen arvosta 63 miljoonan dollarin arvoinen osuus on taattua rahaa.

Brown on pelannut 81 NFL:n runkosarjan ottelua. Näissä otteluissa hänellä on yhteensä 297 taklausta, 12 pelinrakentajan säkitystä, 57 iskua pelinrakentajaan, 28 puolustettua heittoa, kaksi syötönkatkoa ja yksi aiheutettu rähmäys. Hän on itse rähmännyt pallon yhden kerran. Hänet on valittu Pro Bowl -tähdistöotteluun yhden kerran. Uran tilastot päivitetty kauden 2025 viidennentoista peliviikon jälkeen 20. joulukuuta 2025.

## Lähteet
Eastern Air Linesin lento 66

**Eastern Air Linesin lento 66** oli yhdysvaltalaisen lentoyhtiön Eastern Air Linesin operoima maansisäinen reittilento. Lennolla 24. kesäkuuta 1975 käytetty Boeing 727-225 syöksyi maahan lähestyessään John F. Kennedyn kansainvälistä lentoasemaa. Lennolla oli 124 matkustajaa ja miehistön jäsentä, ja heistä 113 kuoli.

## Tausta
Onnettomuuskone oli malliltaan Boeing 727-225 ja rekisteritunnukseltaan N8845E. Kone oli valmistunut vuonna 1970, ja sillä oli lennetty 12&nbsp;206 tuntia. Koneen moottorit olivat Pratt & Whitneyn valmistamia. Kone täytti Yhdysvaltain ilmailuhallinnon sertifiointi- ja huoltovaatimukset.

Koneen kapteenilla oli 25 vuoden lentokokemus. Hän oli lentänyt 17&nbsp;381 tuntia, joista 2&nbsp;813 Boeing 727:llä. Perämiehellä oli 5&nbsp;063 tunnin lentokokemus, joista 4&nbsp;327 Boeing 727:llä. Lentäjien lisäksi ohjaamossa oli kaksi lentomekaanikkoa.

## Lento
Lento 66 nousi New Orleansista kello 13.19 (EDT) kohteenaan John F. Kennedyn kansainvälinen lentoasema. Lennolla oli 116 matkustajaa ja kahdeksan miehistön jäsentä. Matkalentovaihe sujui normaalisti.

Lento 66 lähestyi lentoaseman kiitotietä 22L ja törmäsi lähestymisvaloihin ennen kiitotien alkua. Lennolla oli 124 matkustaa ja miehistön jäsentä, joista 11 selvisi hengissä.

## Tutkinta
Onnettomuuden tutki Yhdysvaltain kansallinen liikenneturvallisuuslautakunta (NTSB). Sen mukaan onnettomuuden todennäköinen syy oli lentokoneen joutuminen äkillisiin puuskatuuliin, jotka johtuivat alueella vallinneesta ukkosmyrskystä. Lentäjät havaitsivat vajoamisen myöhään, todennäköisesti siksi, että he luottivat enemmän visuaalisiin havaintoihin kuin lentokoneen mittareihin. Tutkinnassa todettiin myös, että kiitotie 22L olisi tullut jo aiemmin sulkea sääolosuhteiden vuoksi.

## Lähteet
* 

### Viitteet

## Aiheesta muualla
Tani Oluwaseyi

**Tanitoluwa ”Tani” Oluwatimikhin Oluwaseyi** (s. 15. toukokuuta 2000 Abuja, Nigeria) on nigerialais-kanadalainen jalkapalloilija, pelipaikaltaan hyökkääjä. Hän on pituudeltaan 188-senttimetrinen. Hän edustaa espanjalaisseura Villarrealia. Hän on pelannut Kanadan maajoukkueessa vuodesta 2024.

Oluwaseyi muutti kymmenvuotiaana perheensä mukana Kanadaan. Hän pelasi useiden vuosien ajan Yhdysvalloissa ja edusti vuosina 2022–2025 Major League Soccerissa Minnesota Unitedia. Hän pelasi MLS:ssä pudotuspelit mukaan lukien 54 ottelua ja teki niissä 18 maalia. Hän siirtyi elokuussa 2025 Espanjan La Ligassa pelaavaan Villarrealiin.

Oluwaseyi pelasi Kanadan maajoukkueessa ensimmäisen kerran kesäkuussa 2024. Hän pelasi viisi ottelua vuoden 2024 Copa Américassa, jossa Kanada sijoittui neljänneksi. Hän pelasi kolme ottelua vuoden 2025 CONCACAF Gold Cupissa ja teki maalin alkulohko-ottelussa Hondurasia vastaan. Hän on pelannut joulukuun 2025 puoliväliin mennessä 21 maaottelua, joissa hän on ollut 11 kertaa avauskokoonpanossa. Hän on tehnyt maaotteluissaan kaksi maalia, joista ensimmäisen maaliskuussa 2025 CONCACAF:in Kansojen liigan voitokkaassa pronssiottelussa Yhdysvaltoja vastaan.

## Lähteet
Joseph Cowen

**Joseph Cowen** (1831–1900) oli englantilainen poliitikko. Hän solmi ystävyysliittoja Giuseppe Garibaldin, Giuseppe Mazzinin, Lajos Kossuthin, Aleksandr Herzenin ja muutamien muiden poliittisten pakolaisten kanssa ja toimi sorrettujen kansojen  puolustajana. Hän harrasti kansanvalistusta, ja vaikka hän oli tehtailija ja suurten kivihiilikaivosten omistaja, hän suosi työväen ammattiyhdistysliikettä. Hän oli myös osuustoiminta-aatteen esitaistelijoita. Hänet valittiin 1874 Newcastlen edustajana alahuoneeseen, jossa hän ei liittynyt mihinkään puolueeseen. Hän oli – toisin kuin muut radikaalit – ulkopolitiikassa imperialisti mutta kannatti sisäpolitiikassa home-rule-lakia ja Englannin siirtomaiden itsehallinto-oikeutta. Hän luopui 1886 edustajanpaikastaan mutta vaikutti kuolemaansa asti yleiseen mielipiteeseen kirjoittamalla omistamaansa laajalle levinneeseen sanomalehteen *[[Evening Chronicle|Newcastle Daily Chronicleen]]*.

## Lähteet

## Aiheesta muualla
Gustaf Kierman

**Gustaf Kierman** (1702–1766) oli ruotsalainen poliitikko ja kauppias. Hän kohosi nuorena Tukholman merkittävien kauppiaitten joukkoon. Hänet valittiin 1738 Tukholmasta valtiopäivämieheksi. Hän oli hattupuolueen luottamusmiehiä ja porvarissäädyn vaikutusvaltaisimpia jäseniä. Hänen nimensä liittyy läheisesti varsinkin hattujen talouspolitiikkaan. Hänet valittiin 1738 salaiseen valiokuntaan, jonka jäsenenä hän pysyi koko valtiopäivämieskautensa 1738–1762. Hän pääsi valtuutetuksi manufaktuurikonttoriin ja valtionpankkiin, ja hänet valittiin porvarissäädyn puhemieheksi 1755 ja 1760.

Kierman toimi vuodesta 1757 Tukholman kauppapormestarina, ja vähän myöhemmin hänestä tuli Itä-Intian kauppakomppanian johtaja. Hän hyödynsi asemaansa hankkiakseen itselleen etuja valtion kustannuksella. Hattupuolueen kukistuessa kukistui myös puolueen johtaja. Kierman tuomittiin 1765 vankeuteen, ja hänen omaisuutensa takavarikoitiin. Hän kuoli pian vankilassa.

## Lähteet
Kraft Singles

**Kraft Singles** on Kraft Heinzin vuonna 1950 markkinoille tuoma sulatejuustotuote.

## Historia
Kraft Singles -juustoviipaleet esiteltiin vuonna 1950 nimellä "Kraft De Luxe Process Slices". Aluksi niitä ei pakattu yksittäin; yhdysvaltalainen insinööri Arnold Nawrocki kehitti elokuussa 1956 koneen, joka teki tämän. Vaikka Kraft Foodsista tuli lopulta synonyymi yksittäin pakatuille juustoviipaleille, Arnold N. Nawrocki ja Clearfield Cheese Company mullistivat sen pakkaukset ja markkinoinnin. Kraft ei esitellyt yksittäin pakattuja juustoviipaleita tuotteena ennen vuotta 1965.

Vuonna 2023 Kraft päivitti Kraft Singles -pakkauksensa uudistetulla brändi-ilmeellä ja helpommin avattavalla kääreellä.

Tammikuussa 2024 Kraft esitteli kolme uutta Kraft Singles -makua: karamellisoitu sipuli, jalapeño sekä valkosipuli ja yrtti.

## Lähteet